पाएं अपने शहर की ताज़ा ख़बरें और फ्री ई-पेपरडाउनलोड करें
पिछले 24 घंटे के भीतर मोहनिया इलाके की एक 56 वर्षीया अधेड़ महिला व चैनपुर के करजी क्षेत्र का अधेड़ समेत तीन लोगों की कोरोना संक्रमण से मौत हुई है। तीसरा मृतक उत्तर प्रदेश के सोनभद्र जिला अंतर्गत मारकुंडी इलाके का बताया गया है। जबकि 51 नए संक्रमित मरीज मिले हैं। इसकी पुष्टि प्रभारी सिविल सर्जन सह अपर मुख्य चिकित्सा पदाधिकारी डॉ.मीना कुमारी ने की है। दरअसल इधर जिला स्वास्थ्य समिति से मिले रिपोर्ट के मुताबिक देखा जाए तो जिले में वैश्विक महामारी कोरोना का कहर कहीं ना कहीं आंशिक रूप से कम होता दिख रहा है,लेकिन बीच-बीच में इसके आंकड़े चिंतित कर रहे हैं।
स्वास्थ्य विभाग के द्वारा दिए गए आंकड़ों के अनुसार पिछले 24 घंटे के अंदर कुल 1446 लोगों की जांच की गई। जिसमें 51 संक्रमित पाए गए।वहीं 1 दिन पूर्व 1438 संदिग्धों की जांच में 38 संक्रमित पाए गए थे। चिकित्सकों की मानें तो कोरोना संक्रमण की चपेट में आ जाने पर हतोत्साहित होने और घबराने की जरूरत नही है,संक्रमित चिकित्सकों की देखरेख में दवा लेने के बाद जल्द ही स्वस्थ हो रहे हैं।
तीन संक्रमितों की मौत के बाद मृतकों की जिले में संख्या पहुंची 61, अब कुल पॉजिटिव की संख्या पहुंची 3719
अब एक्टिव केसों की संख्या मात्र 467 है
एक्टिव केसों की संख्या 467 बताई जा रही है। 1446 लोगों के किए गए जांच मेंअधौरा में 40 लोगों में एक भी लोग कोरोना संक्रमित नही पाए गए।वहीं 134 लोगों की जांच में भभुआ में 23 लोग संक्रमित पाए गए। इसी प्रकार भगवानपुर में 59 में 2 ,चैनपुर में 124 में 3, चांद में 280 लोगों में 2, दुर्गावती में 85 लोगों में 16 ,कुदरा 175 लोगों में 1,मोहनिया 250 लोगों में 3 लोग, नुआंव में 53 लोगों में 0, रामगढ़ में 107 लोगों के जांच में 2 लोग तथा रामपुर में 73 लोगो में 6 लोग व एक अन्य पॉजिटिव पाए गए हैं।
कोरोना से अब तक 61 लोगों की जानें जा चुकी है
जिले में पिछले 24 घंटे के भीतर तीन संक्रमितों की मौत के बाद मृतकों की संख्या 61 पहुंच गई है। बता दें कि जिले में साल 2020 के 25 अप्रैल माह से कोरोना संक्रमित मरीजों के मिलने की शुरुआत हुई थी। इस बीच साल 2020 में एक स्वास्थ्यकर्मी सहित 12 लोगों की मौतें हुई थी,लेकिन साल 2021 के अप्रैल महीने से शुरू कोरोना संक्रमण के कहर में अप्रैल माह में कैमूर जिले में कोरोना से अब तक 61 लोगों की जानें जा चुकी है। इधर, प्रशासन की अपील है कि आमजन सतर्क रहें, सावधान रहें, सोशल डिस्टेंसिंग रखें।
आमजन कोरोना से भयभीत न हों, 24 घंटे में 70 हुए स्वस्थ
दिन गुरुवार को 70 लोग पूरी तरह से स्वस्थ होकर घर चले गए हैं। कोरोना को हराकर स्वस्थ हुए लोगों की अपील है कि आमजन कोरोना से भयभीत न हों पर खुद व परिवार को चपेट में आने से बचाने के लिए सतर्कता का अनिवार्य तौर पर ख्याल रखें। हालांकि स्वास्थ्य महकमा कोरोना संक्रमण को मात दे चुके संक्रमित मरीजों को अगले कुछ दिनों तक घरों में ही रह कर बेड रेस्ट लेने की नसीहत दी है। यानी कोरोना संक्रमण से स्वस्थ हुए लोगों को अगले कुछ दिनों तक एहतियातन होम आइसोलेशन में रहने की नसीहत दी है।
346 होम आइसुलेशन और 116 भभुआ-मोहनिया के आइसुलेशन सेंटर में भर्ती, 6 संक्रमित पटना रेफर
जिले में अब कुल कोरोना के एक्टिव मरीजों में से 346 होम आइसुलेशन और 116 भभुआ-मोहनिया के आइसुलेशन सेंटर में भर्ती हैं। इसकी पुष्टि सदर अस्पताल के इम्यूनाइजेशन पदाधिकारी मधुसूदन कुमार ने करते हुए बताया है कि जिले में कोरोना पॉज़िटिव मरीजों में शामिल 346 मरीजों का इलाज़ होम आईसुलेशन में जबकि 6 मरीजों का पटना,भभुआ क्षेत्र में सदर अस्पताल स्थित कोविड सेंटर और कोविड -19 सेंटर एएनएम स्कूल स्थित जिला आइसुलेशन में 73 वहीं मोहनिया इलाके में 35 कोरोना मरीजों का इलाज़ बनाये गए आइसुलेशन सेंटर में और 8 का इलाज़ रीना देवी मेमोरियल अस्पताल मोहनिया में भर्ती कर चल
रहा है।
कुल 3247 मरीजों को मिल चुका है डिस्चार्ज
जिले में अब कुल कोरोना पॉजिटिव मरीजों की संख्या 3719 पहुंच गई है। हालांकि इनमें से अब तक कुल 3247 कोरोनावायरस मरीजों को स्वास्थ्य महकमा की टीम डिस्चार्ज कर चुकी है। स्वास्थ्य महकमा की चेतावनी है कि जिलेवासी हर स्थिति में सतर्क रहें, सावधान रहें तभी हम सब वैश्विक महामारी कोरोना संक्रमण को हरा सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva awa_Deva hin_Deva hin_Deva zho_Hant eng_Latn